**Vzpostavitev trga s prožnostjo aktivnega odjema v Sloveniji - Izhodišča**

Posvetovalni dokument

|  |  |  |
| --- | --- | --- |
| **Ime/naziv predlagatelja:**  | **Naslov:**  | **Datum:**  |
|  |  |  |

**Tabela s vprašanji in odgovori**

| **Poz. #** | **Poglavje** | **Vpr. #** | **Vprašanje** | **Odgovor** |
| --- | --- | --- | --- | --- |
| 1 | 1.1 | 1 | Ali se strinjate s konceptom javnega posvetovanja? Podajte morebitne predloge, ki naj jih agencija po vašem mnenju upošteva v nadaljevanju javnega posvetovanja. |  |
| 2 | 2.1 | 1 | Katera izmed spodaj navedenih definicij prožnosti je po vašem mnenju najbolj ustrezna z vidika določitve realizirane prožnosti?a) OFGEM (razlika izmerjenih vrednosti v različnih časovnih intervalih)b) USEF (razlika med izmerjeno vrednostjo in statistično določenim profilom za isti časovni interval)c) Obe, uporaba je odvisno od primera uporabe d) Druga: prosimo, podajte definicijoPodajte utemeljitev za vašo izbiro. |  |
| 3 | 2.1 | 2 | Ali so v definiciji prožnosti EK (EG3 SGTF) vključeni vsi potrebni vidiki, ki zadovoljivo zaokrožijo splošno definicijo prožnosti za njeno uporabo na nacionalni ravni? Natančno navedite možne dopolnitve ali možne alternativne definicije. Podrobno opišite koristi uporabe dopolnjenih ali alternativnih definicij. Navedite vire definicij. Po potrebi navedite metodologijo za določitev prožnosti. |  |
| 4 | 2.1.1 | 1 | Ali so identificirane vse pomembnejše lastnosti prožnosti za EES? Natančno navedite tudi druge možne lastnosti in opišite koristi uporabe teh lastnosti. |  |
| 5 | 2.2 | 1 | Ali so identificirane vse možne storitve prožnosti v Sloveniji? Natančno navedite tudi druge možne storitve, jih podrobneje opišite in podajte možne koristi deležnikov od njihove uporabe. |  |
| 6 | 2.2 | 2 | Ali menite, da bi bilo mogoče med storitve prožnosti uvrstiti tudi sistemsko storitev »zagon agregatov brez zunanjega vira napajanja«, ki v primeru delnega ali popolnega razpada omrežja omogoča vzpostavitev ustreznih virov omrežne napetosti (agregati) samo z lastnimi viri napetosti? |  |
| 7 | 2.2.2.3.4 | 1 | Ali so identificirane vse potencialne storitve prožnosti v slovenskem geografskem prostoru? Opredelite morebitne druge možne storitve prožnosti, njihov namen (primer uporabe) ter jih smiselno povežite z deležniki.  |  |
| 8 | 2.3.1 | 1 | Ali so identificirani že vsi potencialni uporabniki storitev prožnosti v slovenskem geografskem prostoru? Natančno navedite morebitne preostale uporabnike storitev prožnosti in njihove koristi od uporabe prožnosti. |  |
| 9 | 2.3.1 | 2 | Ali menite, da je treba med uporabnika storitev prožnosti šteti tudi agregatorja, ki bi si z uporabo prožnosti npr. drugega agregatorja izboljšal, nadgradil »svoj« portfelj in si s tem npr. omogočil zagotavljanje določenih storitev?  |  |
| 10 | 2.3.1.1 | 1 | Ali so identificirane že vse potencialne storitve prožnosti za SO? Natančno navedite in opišite preostale. |  |
| 11 | 2.3.1.2 | 1 | Ali so identificirane že vse potencialne storitve prožnosti za DO? Natančno navedite in opišite preostale. |  |
| 12 | 2.3.1.3 | 1 | Ali so identificirane že vse potencialne storitve prožnosti za (O)BS? Natančno navedite in opišite preostale. |  |
| 13 | 2.3.2.1 | 1 | Navedite in opišite morebitne dodatne potencialne koristi aktivnih odjemalcev od izvajanja storitev prožnosti. |  |
| 14 | 2.3.2.1 | 2 | Aktivni odjemalci so s svojimi napravami in hranilniki najbolj množični vir prožnosti. Vključevanje aktivnih odjemalcev v izvajanje storitev prožnosti je ključno za uspešnost vzpostavitve trga s prožnostjo. Navedite in opišite možne pristope za množično vključevanje aktivnih odjemalcev ter navedite ključne deležnike. |  |
| 15 | 2.3.3 | 1 | Ali se strinjate, da bo trg s prožnostjo pomembno pridobil z uvedbo koncepta neodvisnega agregatorja?  |  |
| 16 | 2.3.3 | 2 | Ali menite, da bi morali tudi elektrooperaterjem omogočiti izvajanje vloge agregatorja? Navedite razloge in utemeljite. |  |
| 17 | 3.3.3 | 1 | Ali menite, da bi lahko izvajalec storitev prožnosti v istem časovnem intervalu izvajal več različnih in s pogodbami ločenih storitev prožnosti za različne agregatorje? Navedite razloge in utemeljite. |  |
| 18 | 3.3.3 | 2 | Ali se strinjate, da se storitve prožnosti, ki so krajevno omejene na distribucijskem omrežju (npr. preprečevanje preobremenitev ali zagotavljanje ustreznega napetostnega profila), v korist DO izvajajo prednostno , torej pred vsemi ostalimi storitvami (v korist SO ali OBS)? Ali se strinjate s predlogom agencije, da je smiselno oblikovanje prioritet za izvajanje storitev prožnosti in mehanizem »semaforja« (glej 3.3.2)? Navedite razloge in utemeljite. |  |
| 19 | 3.3.3 | 3 | Ali po vašem mnenju obstajajo kakršnekoli normativne ovire ali pomanjkljivosti oziroma drugi problemi v zvezi z uporabo podatkov, posredovanih na vmesnik I1 pametnega števca? |  |
| 20 | 3.3.4 | 1 | Ali se strinjate z mnenjem agencije, da je treba z ustrezno zasnovo tarifnega sistema podpreti koeksistenco implicitnih in eksplicitnih mehanizmov prožnosti? |  |
| 21 | 3.3.4 | 2 | V primeru ustrezne razpoložljivosti in kakovosti podatkov bi lahko tudi pri gospodinjstvih uvedli tarifno postavko na podlagi merjenja moči. Kako bi morala ta postavka po vašem mnenju biti odvisna od izvajanja storitev eksplicitne prožnosti, da bi premostili zgoraj navedene probleme? |  |
| 22 | 3.3.4 | 3 | Ali menite, da lahko mehanizem eksplicitne prožnosti (npr. izvajanje prilagajanja odjema prek agregatorja za DO) na podlagi plačila ustrezno nadomesti lokalno uporabo dinamičnih omrežninskih tarif (ob enaki ali boljši učinkovitosti)? Če menite, da lahko, opredelite, kdaj bi lahko začeli opuščati implicitni mehanizem dinamičnih omrežninskih tarif:• 0-3 leta, • 3-6 let,• > 6 let• odvisno od zrelosti trga s prožnostjo.Če menite, da to ne bo izvedljivo in bodo pravila morala zagotavljati uporabo implicitnih in eksplicitnih mehanizmov, svoje stališče utemeljite. |  |
| 23 | 3.3.4 | 4 | V nasprotju z opuščanjem implicitnih mehanizmov je vsaj teoretično mogoče zagotoviti prožnost na strani aktivnega odjema tudi s sprotno spremenljivimi tarifami, ki so časovno in krajevno pogojene in veljajo tako za proizvodne in porabniške enote kot tudi za hranilnike energije. Pogoj za to bi bila namestitev ustreznih EMS sistemov pri aktivnem odjemalcu kakor tudi naprednejša podpora obračunu storitev.Ali menite, da bi lahko s tako zastavljenimi tarifami ob uporabi ustreznih tehnologij dosegli podobne učinke kot z eksplicitnimi mehanizmi, tj. trgom s prožnostjo? Utemeljite. |  |
| 24 | 3.3.4 | 5 | Opredelite nujne spremembe veljavne omrežninske tarife in jih smiselno povežite s problematiko izkoriščanja prožnosti s strani DO.  |  |
| 25 | 3.4 | 1 | Ali se strinjate z identificiranim potencialom prožnosti za zamikanje potrebnih naložb v distribucijsko omrežje? Podajte svoje mnenje in pomisleke. |  |
| 26 | 4.3.4 | 1 | Ali se strinjate z analizo in stališčem agencije? |  |
| 27 | 4.3.4 | 2 | Ali menite, da bi pravila morali nadgraditi z minimalnim obsegom potrebnih konceptov za podporo modelu agregacije še pred odločitvijo o optimalnem modelu agregacije za Slovenijo – npr. neodvisna agregacija?Navedite vsaj področja, ki bi jih urgentno uredili.  |  |
| 28 | 5.3 | 1 | Ali se strinjate s stališčem agencije, da je trg s prožnostjo treba integrirati z obstoječimi organiziranimi trgi? Navedite razloge in utemeljite. |  |
| 29 | 5.3 | 2 | Ali menite, da bi se nov trg s prožnostjo moral vzpostaviti kot enoten nacionalni trg s prožnostjo (z uporabo ene same platforme)? Navedite razloge in utemeljite. |  |
| 30 | 5.3 | 3 | Se strinjate s predlogom agencije, da vsaj v prvi fazi novega trga ne bi integrirali s platformo ELES za tržni zakup sistemskih storitev? Navedite razloge in utemeljite. |  |
| 31 | 5.3 | 4 | Ali se strinjate s predlogom agencije, da bi obstoječi operater trga poleg izravnalnega upravljal tudi nov trg s prožnostjo? Navedite razloge in utemeljite. |  |
| 32 | 5.3 | 5 | Ali se strinjate z ostalimi predlogi agencije glede načina vzpostavitve platforme za trgovanje s prožnostjo ter ostalih vidikov, ki jih ne naslavljajo zgornja vprašanja? Navedite razloge in utemeljite. |  |
| 33 | 6.1 | 1 | Ali se strinjate z agencijo, da je treba še pred implementacijo CEP odpraviti vse obstoječe normativne in operativne pomanjkljivosti, povezane z implementacijo tretjega svežnja in drugih navedenih direktiv EU (kjer je izvedljivo in dovolj učinkovito pred implementacijo CEP)? |  |
| 34 | 6.2 | 1 | Kako optimalno pristopiti k informiranju (aktivnih) odjemalcev? Navedite razloge in utemeljite. |  |
| 35 | 6.4 | 1 | Ali se strinjate, da je v fazi vzpostavitve trga s prožnostjo pri definiranju produktov in postopkov kvalifikacije treba upoštevati sledeče: a) v postopku kvalifikacije dati prednost kvalifikaciji na podlagi portfelja in ne na podlagi posameznega vira prožnosti;b) treba razmisliti o uvedbi sistema kvot med dolgoročnimi in kratkoročnimi produkti;c) omogočiti uporabo že vgrajenih merilnih naprav (če te zadostijo minimalnim zahtevam) za potrebe natančnejšega določanje realizirane prožnosti;d) zagotoviti segmentiranje telemetričnih zahtev glede na priključno moč in omogočiti preverjanje zahtev na ravni agregacije? Navedite razloge in utemeljite. |  |
| 36 | 6.4 | 2 | Kaj je po vašem mnenju treba upoštevati pri definiranju produktov prožnosti z vidika zagotavljanja likvidnost trga s prožnostjo?Navedite razloge in utemeljite. |  |
| 37 | 6.4 | 3 | Kaj naj obsega oziroma vključuje postopek kvalifikacije za ponudnike prožnosti DO? |  |
| 38 | 6.6 | 1 | Ali se strinjate, da je treba zagotoviti normativne podlage za upoštevanje meritev iz merilnih naprav, vdelanih v pametne uporabniške naprave, za potrebe validacije?Navedite razloge in utemeljite. |  |
| 39 | 6.6 | 2 | Na kakšen način bi se bilo treba lotiti uveljavitve metodologije za določitev referenčnega obremenilnega diagrama? Kaj poleg javnih posvetovanj in internih validacij opcij (simulacij) bi še bilo treba začeti? |  |
| 40 | 6.7 | 1 | Ali se strinjate, da je posodobitev Načrta naprednega merilnega sistema nujna?Navedite razloge in utemeljite. |  |
| 41 | 6.7 | 2 | Ali se strinjate, da je za razvoj pametnih omrežij ključna zagotovitev ustrezne observabilnosti (s pametnimi števci) znotraj distribucijskega omrežja, tj. do vključno ravni NN-transformatorskih postaj? S tem se po mnenju agencije izpolni minimalni pogoj za aktivno upravljanje omrežja s strani DO in upravljanje z omejitvami.Navedite razloge in utemeljite. |  |
| 42 | 6.9 | 1 | Ali se strinjate, da je treba posodobiti in dopolniti strateške razvojne dokumente na področjih pametnih omrežij in digitalizacije, saj sistem in trg nujno potrebujeta usmeritve za obdobje po letu 2020?Navedite razloge in utemeljite. |  |
| 43 | 6.9 | 2 | Ali se strinjate, da morajo DO maksimalno izkoristiti Shemo upravičenja stroškov za raziskave in inovacije, ki jo je v regulativnem obdobju 2019-2021 zagotovila agencija?Navedite razloge in utemeljite. |  |

**Tabela za komentarje in pripombe izven nabora vnaprej definiranih vprašanj (po potrebi razširite tabelo)**

| **Poz. #** | **Poglavje** | **Mnenje** | **Odgovor** |
| --- | --- | --- | --- |
| I1 |  |  |  |
| I2 |  |  |  |
| I3 |  |  |  |
| I4 |  |  |  |
| I5 |  |  |  |
| I6 |  |  |  |
| I7 |  |  |  |
| I8 |  |  |  |
| I9 |  |  |  |